钦定古今图书集成/历象汇编/乾象典/第033卷 > 明章潢图书编 > 《海日照三神山赋》〈以辉耀相烛珠庭粲然为韵〉纥干俞
## 钦定古今图书集成/历象汇编/乾象典/第033卷 > 明章潢图书编 > 《海日照三神山赋》〈以辉耀相烛珠庭粲然为韵〉纥干俞

“海日飞光”；神山之阳，流一气于天表。自三峰而景彰，
龙车迥驰，丽于高而特异。金阙互映，混其彩以交相。
原夫出巨浸以贞明，次崇冈而久照。当峻极之离立，
灭尘氛而引耀。遂使授人之历，分乎命以正其方；涉
海之伦，骇乎目以观其徼。迟隐见于危壁，蔼晶荧以
远峤。披道接灵之府，含华蕴粹之仙。秉至阳而不极，
“体元气于自然。骇景克存，讶鲁阳挥戈于在侧；腾精
独往，疑羲和弭节于其巅；于以系时，于焉绝俗。幽莫
可辨，明之所烛，异景暂凝乎地首，奇峰载列于鼎足。
影摇林树，渐昇桑野之躔；色动鲸波，尚想甘泉之浴。
且霞标建其南服，曰观揭其东隅，虽照临之等类，亦
重深之道殊。岂若丹极赫以戒晨，仙”宫朗而增焕。方
运行而不息，乃曈昽而未旰。森琼树之离离，曳羽衣
之灿灿。此日而御，惟山有辉。谅难征于纪牒，思载瞻
乎海沂。彼或栖真方丈必期乎悠久；如将处代崦嵫，
且惧于浸微。是以养志忘形，驰晖以宁。福地无阻，元
门寝扃。誓将越渤澥，陵杳冥。仰无私之照，穷不死之
庭。愿参光而有待，庶“群仙兮是听。”